Број: 03/1- 615/22

Датум: 07.03.2022. год.

На основу члана 6. Одлуке о давању на управљање и одржавање пословног објекта „Градска пијаца“ у Броду КП „Комуналцу“ а.д. Брод („Сл. гласник општине Брод“, број: 11/15), члана 3. Уговора о давању на управљање и одржавање пословног објекта Градска пијаца у Броду, број: 02-374-68/15 од 13.11.2015. године, чланова 7. и 23. Уговора о спајању уз оснивање од 29.03.2019. год., а у складу са Одлуком о начину и условима издавања у закуп пословних просторија и монтажних објеката – контејнера у пословном објекту „Градска пијаца“ у Броду („Сл. гласник општине Брод, број: 2/18), ЈКП „Комвод“ а.д. Брод, расписује

**ЈАВНИ ОГЛАС**

о давању у закуп монтажних објеката-контенјера у пословном објекту Градска пијаца у Броду

-прва лицитација-

**I ПОДАЦИ О ЗАКУПОДАВЦУ**

ЈКП „Комвод“ а.д. Брод, Ул. Николе Тесле број 22, 74450 Брод

**II ПРЕДМЕТ ЗАКУПА**

Предмет закупа су монтажни објекти-контејнери означени бројевима 60 и 61 у пословном објекту Градска пијаца у Броду, адреса Ул. 26. Августа, у складу са графичким приказом који је саставни дио овог огласа, на катастарској парцели означеној као к.п. 3622/1 уписаној у Лист непокретности број: 2303 КО Брод, а што одговара земљишно-књижној парцели број 46/5003 из ЗК улошка бр. 3606 КО Брод, у својини општине Брод.

**III ПОЧЕТНА ЦИЈЕНА ЗАКУПА**

Почетна цијена закупнине је: 155,00 КМ /мјесец (са ПДВ-ом)

**IV ВРИЈЕМЕ ТРАЈАЊА ЗАКУПА**

Монтажни објекти-контејнери који су предмет закупа дају се у закуп на одређено вријеме, односно на период од 2 (двије) године.

**V ПОСТУПАК ИЗДАВАЊА У ЗАКУП**

Монтажни објекат-контејнер у пословном објекту Градска пијаца у Броду издају се у закуп путем усменог јавног надметања – лицитације.

**VI УСЛОВИ О ПРАВУ УЧЕШЋА У ЈАВНОМ ОГЛАСУ**

Право учешћа на Јавном огласу имају сва физичка лица и правна лица која уплате кауцију у износу 10 % од почетне цијене закупа за годину дана и која су измирили обавезе према ЈКП „Комвод“ а.д. Брод.

Кауција износи 186,00 КМ по једном монтажном објекту-контенјеру.

**VII ПОНУДА**

Понуђач је обавезан у писменој понуди навести сљедеће податке:

* име, очево име, презиме и тачну адресу становања (за физичко лице), а за правно лице пуни назив фирме, сједиште и лице овлаштено за заступање;
* прецизну ознаку монтажног објекта-контејнера у пословном објекту Градска пијаца у Броду, на коју се односи понуда;
* износ мјесечне закупнине коју нуди у КМ за монтажни објекат-контејнер.

Уз понуду, понуђач је дужан приложити:

* фотокопију личне карте за физичко лице, односно рјешење о обављању регистроване дјелатности за предузетника или рјешење о регистрацији надлежног органа за правно лице и
* доказ о уплати кауције (10 % од почетне цијене закупа на годину дана) уплаћен на један од сљедећих жиро рачуна ЈКП „Комвод“ а.д. Брод:

1.) АДИККО БАНКА – 552-000-18960788-51

2.) НЛБ БАНКА – 562-005-81565161-71

3.) НОВА БАНКА – 555-300-00434754-62

(Сврха уплате – кауција за закуп пословног простора, односно монтажног

објекта- контенјера, Прималац- ЈКП „Комвод“ а.д. Брод)

* фотокопију текућег, односно жиро рачуна подносиоца понуде и
* доказ о измиреним обавезама према ЈКП „Комвод“ а.д. Брод по основу закупа и трошкова одржавања закупљеног пословног простора или монтажног објекта – контенјера у пословном објекту „Градска пијаца“ у Броду (потврда из ЈКП „Комвод“ а.д. Брод)

**VIII ОБАВЕЗЕ ЗАКУПЦА**

Обавезе закупца биће прецизно дефинисане Уговором о закупу који ће изабрани најповољнији понуђач, закључити са ЈКП „Комвод“ а.д. Брод, а у складу са одредбама Одлуке о начину и условима издавања у закуп пословних просторија и монтажних објеката – контејнера у пословном објекту „Градска пијаца“ у Броду („Сл. гласник општине Брод“ , број: 2/18) и Уговора о давању на управљање и одржавање пословног објекта Градска пијаца у Броду, број: 02-374-68/15 од 13.11.2015. године.

**IX НАЧИН И РОК ПОДНОШЕЊА ПИСМЕНИХ ПОНУДА**

Поступак издавања у закуп се спроводи на основу писмених понуда, које се достављају поштом или директно на протокол ЈКП „Комвод“, у затвореној коверти са обавезном назнаком:

**„Понуда на јавни оглас о давању у закуп монтажног објекта-контенјера у пословном објекту „Градска пијаца“ у Броду, путем усменог јавног надметања-лицитације“.**

Јавни оглас за додијелу монтажних објеката-контенјера остаје отворен 15 (петнаест) дана и почиње тећи од дана последњег објављивања огласа.

Неблаговремене и непотпуне понуде Комисија неће узети у разматрање.

**X ВРИЈЕМЕ И МЈЕСТО ОТВАРАЊА ПОНУДА**

Отварање понуда ће обавити Комисија за спровођење поступка по расписаном Јавном огласу, након приспјећа понуда ради издавања у закуп монтажних објеката – контенјера на Градској пијаци у Броду.

Отварање понуда ће се обавити у просторијама ЈКП „Комвод“ а.д. Брод, Ул. Николе Тесле бр. 22, Брод, **дана 04.04.2022. год. (понедељак) са почетком у 11:00 часова.**

**XI РОК И НАЧИН ОБЈАВЉИВАЊА РЕЗУЛТАТА ОГЛАСА**

Комисија након проведеног поступка утврђује резултате лицитације и доноси приједлог Одлуке о избору најповољнијег понуђача и исти објављује на огласној табли ЈКП „Комвод“ а.д. Брод, у року од 5 (пет) дана од дана отварања понуда.

**ЈКП „Комвод“ а.д. Брод**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**в.д. директор, Бобан Ђурђевић**

Доставити:

1.) Огласна плоча Предузећа,

2.) Огласна плоча Градске пијаце у Броду,

3.) Огласна табла општине Брод,

4.) интернет страница општине Брод,

5.) дневне новине „Глас Српске“

6.) ЕФС-у

7.) а/а.